Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2020/C 437/12)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1)

MEDDELELSE OM EN STANDARDÆNDRING AF ENHEDSDOKUMENTET

»ARLANZA«

PDO-ES-A0613-AM02

Meddelelsesdato: 25. september 2020

BESKRIVELSE AF OG BEGRUNDELSE FOR DEN GODKENDTE ÆNDRING

1. Ændring af de organoleptiske egenskaber: ændring af de sensoriske deskriptorer

ÆNDRING:

De beskyttede vines organoleptiske egenskaber er blevet ændret. Punkt 2, litra b), i produktspecifikationen og punkt 4 i enhedsdokumentet er blevet ændret.

Det drejer sig om en standardændring, da den ikke indebærer en væsentlig ændring af produktets egenskaber. Den giver snarere en mere præcis beskrivelse i overensstemmelse med de nye teknikker inden for sensorisk analyse. De egenskaber og den profil, der er beskrevet i linket, som er en konsekvens af samspillet mellem naturlige og menneskelige faktorer, bevares. Denne ændring betragtes derfor ikke som en af de typer ændringer, der er omhandlet i artikel 14, stk. 1, i forordning (EU) 2019/33.

BEGRUNDELSE:

Ændringen er nødvendig for at knytte disse egenskaber til deskriptorer, der kan vurderes af et smagspanel, som opfylder kriterierne i standarden UNE-EN-ISO 17025.

2. Ajourføring af de særlige ønologiske fremgangsmåder: dyrkning, forarbejdning og lagring

ÆNDRING:

Ordlyden er blevet ændret i afsnittene om dyrkningsmetoder, vinfremstillingsbetingelser og lagring. Punkt 3, litra a) og b), i produktspecifikationen og punkt 5, litra a), i enhedsdokumentet er blevet ændret.

Det drejer sig om en standardændring, da den ikke indebærer en væsentlig ændring af produktets egenskaber. Den er ikke omfattet af nogen af de kategorier af EU-ændringer, der er omhandlet i artikel 14, stk. 1, i forordning (EU) 2019/33.

BEGRUNDELSE:

Formålet er at fjerne noget tekst, der har vist sig at være unødvendig, eller som reelt ikke udgjorde tekniske specifikationer for produktet, såsom forbuddet mod at bruge ikkegodkendte sorter til plantning, udskiftning af planter, der ikke trives, og podning, eftersom det i afsnit 6 i produktspecifikationen allerede er angivet, hvilke sorter der er godkendt til fremstilling af vine med den beskyttede oprindelsesbetegnelse.

Pligten til at belægge fadene eller tankene med epoxyharpiks blev også anset for at være forældet.

Endelig er afsnittet om lagringsbetingelserne blevet omformuleret for at gøre det mere klart, da lagringskravene er medtaget i definitionerne af de respektive traditionelle betingelser og mærkningsbetingelser samt fastlagt i den gældende lovgivning.

3. Ændring af begrænsningerne for fremstilling af vinene

ÆNDRING:

Restriktionerne for fremstilling af vinene er blevet ajourført, idet man har ændret minimumsandelene for sorterne i de forskellige typer vin.

Punkt 3, litra c), i produktspecifikationen og punkt 5, litra a), i enhedsdokumentet er blevet ændret.

Der er tale om en standardændring, eftersom ændringerne ikke ændrer de væsentlige egenskaber for produktet (vin med den beskyttede oprindelsesbetegnelse »Arlanza«), som er et resultat af samspillet mellem miljømæssige og menneskelige faktorer. De gør ikke tilknytningen ugyldig, og derfor betragtes denne ændring ikke som en af de typer ændringer, der er omhandlet i artikel 14, stk. 1, i forordning (EU) 2019/33.

BEGRUNDELSE:

Denne ændring foretages med henblik på en tilpasning til de nye fremstillingsteknikker og markedspræferencer. Denne tilpasning af mængderne af de enkelte sorter ændrer dog ikke de beskyttede vines væsentlige egenskaber.

4. Ajourføring af afsnittet om det maksimalt tilladte udbytte

ÆNDRING:

Udbytteloftet pr. hektar er ikke blevet ændret. Den foreslåede ændring vedrører indførelsen af begrebet »vindyrkningsparcel« og sletningen af punkt 3 og 4 fra dette afsnit (most eller druer fra et eventuelt overskydende udbytte må ikke anvendes).

Den ændrer afsnit 5 i produktspecifikationen. Enhedsdokumentet berøres ikke af denne ændring.

Der er tale om en standardændring, eftersom ændringerne ikke ændrer de væsentlige egenskaber for produktet. Afsnittets ordlyd er blot gjort mere præcis. Derfor betragtes denne ændring ikke som en af de typer ændringer, der er omhandlet i artikel 14, stk. 1, i Kommissionens delegerede forordning (EU) 2019/33.

BEGRUNDELSE:

Begrebet »vindyrkningsparcel« er nødvendigt for anvendelsen af disse udbyttegrænser.

De slettede punkter betragtes som unødvendige, da de er indlysende.

5. Omklassificering af sorterne til vinfremstilling

ÆNDRING:

Sorterne er blevet omklassificeret, så det kun er »Tinta del País«, der er den primære sort, mens resten er sekundære sorter.

Afsnit 6 i produktspecifikationen og punkt 7 i enhedsdokumentet er blevet ændret tilsvarende.

Der er tale om en standardændring, eftersom den ikke ændrer de væsentlige egenskaber for produktet, vin med den beskyttede oprindelsesbetegnelse »Arlanza«, som er et resultat af samspillet mellem miljømæssige og menneskelige faktorer, og hvor sorten »Tinta del País« fortsat vil udgøre grundlaget for BOB-vinene. Denne ændring gør ikke tilknytningen ugyldig, og derfor betragtes den ikke som en af de typer ændringer, der er omhandlet i artikel 14, stk. 1, i forordning (EU) 2019/33.

BEGRUNDELSE:

Sorten »Tinta del País« er fremherskende i området og tegner sig for over 90 % af det areal, der er beplantet med vinstokke. Den udgør derfor grundlaget for vine med den beskyttede oprindelsesbetegnelse »Arlanza«. Denne ændring tager udelukkende sigte på at tilpasse produktspecifikationen til den aktuelle situation for de vine, der er omfattet af denne BOB.

6. Ændringer af visse undtagelser

ÆNDRING:

Medtagelse af muligheden for at reducere druernes potentielle alkoholindhold til maksimalt ét procentpoint, hvis der er teknisk dokumentation for, at dette ikke vil påvirke råvarens kvalitet. Denne reduktion må under ingen omstændigheder være forbundet med en stigning i det maksimale udbytte.

Den ændrer punkt 8, litra b), nr. 1, i produktspecifikationen. Enhedsdokumentet berøres ikke af denne ændring.

Der er tale om en mindre ændring, som giver mulighed for at kontrollere det endelige produkts kvalitet. Ikke alene medfører dette ingen ændring af det beskyttede produkts egenskaber — det gør det også muligt at sikre, at de opnås hvert år. Denne ændring betragtes derfor ikke som en af de typer ændringer, der er omhandlet i artikel 14, stk. 1, i forordning (EU) 2019/33.

BEGRUNDELSE:

Erfaringen har vist, at der ikke er to ens vinår, og at vinstokkene påvirkes af forskellige naturlige faktorer (temperaturer, nedbør, uventet frost, skadedyr og sygdomme osv.), som har indflydelse på druernes mængde og kvalitet.

Det blev derfor anset for nødvendigt at indføre denne mulighed for at reducere druernes potentielle alkoholindhold.

7. Begrundelse for aftapning på oprindelsesstedet

ÆNDRING:

Ny ordlyd, som giver en begrundelse for, hvorfor emballering (aftapning) skal finde sted i det afgrænsede område, jf. artikel 4, stk. 2, i Kommissionens nye delegerede forordning (EU) 2019/33. Punktet om et forbud mod at bruge emballage, der påvirker den beskyttede oprindelsesbetegnelses kvalitet eller omdømme, er ligeledes blevet slettet.

Punkt 8, litra b), nr. 2, i produktspecifikationen og punkt 9 i enhedsdokumentet er blevet ændret.

Denne praksis var allerede obligatorisk, og derfor medfører denne ændring ikke nogen yderligere handelsrestriktioner. Denne ændring betragtes således som en standardændring, da den ikke falder ind under en af de typer ændringer, der er omhandlet i artikel 14, stk. 1, i Kommissionens delegerede forordning (EU) 2019/33.

BEGRUNDELSE:

Den første ændring er blot en omformulering for at sikre overensstemmelsen med gældende lovgivning.

Hvad den anden ændring angår, bliver vine med den beskyttede oprindelsesbetegnelse »Arlanza« som regel markedsført i flasker. Kun i særlige tilfælde må de markedsføres i anden emballage, såfremt dette ikke påvirker deres kvalitetsegenskaber. Dette muliggør en bedre respons på kravene til markedsføring på visse eksterne markeder.

8. Ajourføring af mærkningsbestemmelserne

ÆNDRING:

Medtagelse af termerne »vino de pueblo« (landsbyvin) og »fermentado en barrica« (gæret på fad) samt en ny ordlyd for mærkningskravene.

Punkt 8, litra b), nr. 3, i produktspecifikationen og punkt 9 i enhedsdokumentet er blevet ændret.

Der er tale om en standardændring, eftersom disse frivillige mærkningsoplysninger giver forbrugerne mere information om, hvor produktet stammer fra, og hvordan det fremstilles, men de indebærer under ingen omstændigheder en handelsrestriktion. Denne ændring betragtes derfor ikke som en af de typer ændringer, der er omhandlet i artikel 14, stk. 1, i forordning (EU) 2019/33.

BEGRUNDELSE:

Den kompetente myndighed har for nylig reguleret de udtryk, der er knyttet til brugen af en mindre geografisk enhed, herunder »vino de pueblo« (landsbyvin), hvor mindst 85 % af de druer, der anvendes til vinfremstillingen, skal være høstet på lokale parceller inden for en given kommunes eller »mindre lokal enheds« grænser. Denne ændring begrundes med forbrugernes voksende efterspørgsel efter information om den præcise herkomst blandt de kommuner og steder, som den beskyttede oprindelsesbetegnelse omfatter.

I henhold til artikel 55, stk. 2, i Kommissionens delegerede forordning (EU) 2019/33 kan navnet på en mindre geografisk enhed angives på etiketten, hvis den er defineret i produktspecifikationen og enhedsdokumentet.

Hvad angår vine, der er »fermentado en barrica«, bliver sådanne vine fremstillet i området, men tidligere var det ikke muligt at gøre brug af denne henvisning.

Den nye ordlyd indeholder ikke nogen nye krav. Hele afsnittet er blot blevet omstruktureret for at gøre det mere forståeligt.

9. Tilpasning af afsnittet om kontrol af produktspecifikationen

ÆNDRING:

Omformulering af afsnit 9 i produktspecifikationen. Enhedsdokumentet berøres ikke af denne ændring.

Der er tale om en standardændring, da den ikke falder ind under en af de typer ændringer, der er omhandlet i artikel 14, stk. 1, i Kommissionens delegerede forordning (EU) 2019/33.

BEGRUNDELSE:

Der er tale om en tilpasning til bestemmelserne i Europa-Parlamentets og Rådets forordning (EU) nr. 1306/2013 af 17. december 2013 og Kommissionens gennemførelsesforordning (EU) 2019/34 af 17. oktober 2018, særlig artikel 19, der fastsætter, hvordan den årlige kontrol, som kontrolmyndighederne eller kontrolorganerne foretager, skal foretages for at kontrollere, at produktspecifikationen overholdes. Baggrunden for denne ændring er også behovet for ajourføring af produktspecifikationen for at opfylde kriterierne i standarden UNE-EN-ISO 17065.

ENHEDSDOKUMENT

1. Produktets betegnelse

Arlanza

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

VINE — hvidvine

— Hvidvine: Udseendemæssigt har de en sølvgul til gyldengul nuance og er klare og/eller skinnende uden suspenderede faste stoffer. I næsen kendetegnes de ved frugtagtige aromaer. Smagsmæssigt er der tale om harmoniske og friske vine.

— Lagrede hvidvine: Udseendemæssigt har de en sølvgul til gyldengul nuance og er klare og/eller skinnende uden suspenderede faste stoffer. I næsen kendetegnes de ved frugtagtige aromaer og kan også have træagtige aromaer. Smagsmæssigt er der tale om harmoniske og friske vine, som kan bære præg af deres lagring på træfade. Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 10,5 Minimalt totalt syreindhold 4 gram pr. liter udtrykt i vinsyre Maksimalt indhold af flygtig syre (i milliækvivalenter pr. liter) 13,33 Maksimalt totalt svovldioxidindhold (i milligram pr. liter) 150

VINE — rosévine

— Rosévine: Udseendemæssigt har de en løgskrælfarvet til jordbærrød nuance. De er klare og/eller skinnende uden suspenderede faste stoffer.

I næsen kendetegnes de ved aromaer af røde og/eller sorte bær. Smagsmæssigt er der tale om friske og harmoniske vine.

— Lagrede rosévine: Udseendemæssigt har de en løgskrælfarvet til hindbærrød nuance med toner, som skyldes lagringen. De er klare og/eller skinnende uden suspenderede faste stoffer. I næsen kendetegnes de ved aromaer af frisk frugt og/eller rød kompot samt tilstedeværelsen af skovaromaer. Smagsmæssigt er der tale om friske og harmoniske vine.

(*) Vine, som er lagret i over et år, må ikke overskride grænsen for flygtig syre, der beregnes som følger: 1 gram pr. liter op til 10 % vol. plus 0,06 gram pr. liter for hvert procentpoint over 10 %. Indholdet af flygtig syre må under ingen omstændigheder overstige 1,08 g/l udtrykt i eddikesyre.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 11 Minimalt totalt syreindhold 4 gram pr. liter udtrykt i vinsyre Maksimalt indhold af flygtig syre (i milliækvivalenter pr. liter) 13,33 Maksimalt totalt svovldioxidindhold (i milligram pr. liter) 150

VINE — rødvine

Udseendemæssigt har de en rødviolet til lillarød nuance, og farven ved kanten viser, at der er tale om unge vine. Vinene er klare uden suspenderede faste stoffer.

I næsen kendetegnes de ved aromaer af røde og/eller sorte bær med en mellemhøj eller høj intensitet. Smagsmæssigt er der tale om harmoniske og friske vine.

(*) Vine, som er lagret i over et år, må ikke overskride grænsen for flygtig syre, der beregnes som følger: 1 gram pr. liter op til 10 % vol. plus 0,06 gram pr. liter for hvert procentpoint over 10 %. Indholdet af flygtig syre må under ingen omstændigheder overstige 1,2 g/l udtrykt i eddikesyre.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 11,5 Minimalt totalt syreindhold 4 gram pr. liter udtrykt i vinsyre Maksimalt indhold af flygtig syre (i milliækvivalenter pr. liter) 13,33 Maksimalt totalt svovldioxidindhold (i milligram pr. liter) 150

VINE — lagrede rødvine

Udseendemæssigt har de en granatrød til teglrød nuance med toner, som skyldes lagringsprocessen. De er klare uden suspenderede faste stoffer. I næsen kendetegnes de ved harmoniske aromaer af træ og frugt, alt afhængigt af lagringens varighed. Smagsmæssigt er der tale om tørre vine med et harmonisk syreindhold.

(*) Vine, som er lagret i over et år, må ikke overskride grænsen for flygtig syre, der beregnes som følger: 1 gram pr. liter op til 10 % vol. plus 0,06 gram pr. liter for hvert procentpoint over 10 %. Indholdet af flygtig syre må under ingen omstændigheder overstige 1,2 g/l udtrykt i eddikesyre.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 12 Minimalt totalt syreindhold 4 gram pr. liter udtrykt i vinsyre Maksimalt indhold af flygtig syre (i milliækvivalenter pr. liter) 16,67 Maksimalt totalt svovldioxidindhold (i milligram pr. liter) 150

5. Vinfremstillingsmetoder

a) Særlige ønologiske fremgangsmåder

Særlig ønologisk fremgangsmåde

— Potentielt minimumsalkoholindhold fra druerne: 10,5 % for hvide sorter og 11,5 % for røde sorter.

— Maksimalt ekstraktionsudbytte: 72 liter pr. 100 kg druer.

— Lagringsperioden for vine med betegnelserne »Crianza«, »Reserva« og »Gran Reserva« regnes fra 1. november i høståret.

Relevante restriktioner for fremstilling af vinene

Hvidvinene må udelukkende fremstilles af de hvide sorter Albillo og Viura.

Rosévinene skal fremstilles af følgende sorter: Tinta del País, Garnacha Tinta, Mencía, Cabernet Sauvignon, Merlot, Petit Verdot, Albillo Mayor og Viura, og de røde druesorter skal udgøre mindst 50 %.

Rødvinene må udelukkende fremstilles af de røde druesorter Tinta del País, Garnacha Tinta, Mencía, Cabernet Sauvignon, Merlot og Petit Verdot.

Dyrkningspraksis

Minimumsbeplantningstæthed: 2 000 vinstokke pr. hektar.

b) Maksimalt udbytte

Grønne druesorter

10 000 kg druer pr. hektar

72 hektoliter pr. hektar

Røde druesorter

7 000 kg druer pr. hektar

50,40 hektoliter pr. hektar

6. Afgrænset geografisk område

Provinsen Burgos:

Avellanosa de Muñó og de »mindre lokale enheder«: Pinedillo, Paules del Agua og Torrecítores del Enebral; Ciruelos de Cervera (matrikelpolygon 518) og den »mindre lokale enhed« Briongos de Cervera; Cebrecos, Cilleruelo de Abajo, Cilleruelo de Arriba, Covarrubias og den »mindre lokale enhed« Ura; Fontioso, Iglesiarrubia, Lerma og de »mindre lokale enheder«: Revilla Cabriada, Castrillo Solarana, Rabé de los Escuderos, Santillán del Agua, Ruyales del Agua og Villoviado; Los Balbases (matrikelpolygon 523), Madrigal del Monte, Madrigalejo del Monte og den »mindre lokale enhed« Montuenga; Mahamud, Nebreda, Peral de Arlanza, Pineda Trasmonte, Pinilla Trasmonte, Puentedura, Quintanilla del Agua, Tordueles, Quintanilla del Coco og den »mindre lokale enhed« Castroceniza; Quintanilla de la Mata, Retuerta, Revilla Vallejera, Royuela de Riofranco, Santa Cecilia, Santa Inés, Santa María del Campo , Santibáñez del Val, Santo Domingo de Silos, Solarana, Tordomar, Torrecilla del Monte, Torrepadre, Valles de Palenzuela, Villafruela, Villahoz, Villalmanzo, Villamayor de los Montes, Villangómez og den »mindre lokale enhed« Villafuertes; Villaverde del Monte og Zael.

Provinsen Palencia:

Baltanás og den »mindre lokale enhed« Valdecañas de Cerrato, Cobos de Cerrato, Cordovilla la Real, Espinosa de Cerrato, Herrera de Valdecañas, Hornillos de Cerrato, Palenzuela, Quintana del Puente, Tabanera de Cerrato, Torquemada, Villahán og Villodrigo.

I kommunen Los Balbases er det kun området i matrikelpolygon 523, der er velegnet til vindyrkning. I kommunen Ciruelos de Cervera er det kun området i matrikelpolygon 518, der er velegnet til vindyrkning.

7. Primære druesorter

TEMPRANILLO — TINTA DEL PAIS

8. Tilknytning til det geografiske område

Det ekstreme fastlandsklima (med betydelige forskelle mellem dagtemperaturerne og nattemperaturerne) og højden er de vigtigste fysiske faktorer, navnlig under modningsprocessen (som er langsom og sen). Hertil kommer områdets lave udbytte, som opnås gennem en lav beplantningstæthed og stor udtynding i afgrøderne. På disse betingelser får sorten »Tinta del País« nogle meget særlige kendetegn, der adskiller dette område fra andre områder (akkumulering af polyfenoler og aromatiske prækursorer samt en ideel balance mellem alkohol og en udtalt syrlighed). Vinene er rige på polyfenoler, har en god krop og en god syrlighed, hvilket gør dem særligt velegnede til lagring.

9. Yderligere vigtige betingelser (emballering, mærkning og andre krav)

Retlig ramme:

National lovgivning

Type yderligere betingelse:

Emballering i det afgrænsede geografiske område

Beskrivelse af betingelsen:

Vinfremstillingsprocessen omfatter aftapning og forædling af vinene. De organoleptiske og fysisk-kemiske egenskaber, der er beskrevet i produktspecifikationen, kan således kun garanteres, hvis alle trin i håndteringen af vinen finder sted i produktionsområdet. Aftapningen af vinene er en af de faktorer, som er afgørende for at opnå de egenskaber, der er angivet i produktspecifikationen. Som følge heraf — og for at sikre kvaliteten, give garanti for oprindelsen og varetage kontrollen — skal aftapningen ske på vingårdenes aftapningsanlæg i produktionsområdet.

Retlig ramme:

National lovgivning

Type yderligere betingelse:

Supplerende bestemmelser vedrørende mærkning

Beskrivelse af betingelsen:

— Den geografiske betegnelse for BOB'en, »Arlanza«, skal have en fremtrædende plads på de beskyttede vines etiketter. Den traditionelle benævnelse, der henvises til i artikel 112, litra a), i forordning (EU) nr. 1308/2013, er Denominación de Origen (»oprindelsesbetegnelse«).

— Årgangen skal være angivet på etiketten, også selv om vinen ikke er lagret.

— For rød- og rosévine kan følgende traditionelle benævnelser være angivet på etiketten: »Crianza«, »Reserva«, »Gran Reserva« og »Roble«, såfremt de overholder den relevante gældende lovgivning.

— For rød- og rosévine med den beskyttede oprindelsesbetegnelse »Arlanza« kan benævnelsen »Roble« være angivet på etiketten, såfremt de overholder den relevante gældende lovgivning.

— Det er muligt at anvende udtrykket »Fermentado en barrica« på hovedetiketten på de betingelser, der er fastlagt i den gældende lovgivning.

— I henhold til artikel 120, stk. 1, litra g), i Europa-Parlamentets og Rådets forordning (EU) nr. 1308/2013 af 17. december 2013 kan navnet på en anden geografisk enhed, der er mindre end det område, der ligger til grund for det afgrænsede geografiske område defineret i punkt 5 i enhedsdokumentet (kommuner og »mindre lokale enheder«), anvendes sammen med termen »Vino de Pueblo«, såfremt mindst 85 % af de druer, der anvendes til at fremstille vinen, stammer fra parceller beliggende i denne mindre geografiske enhed.

Link til produktspecifikationen

www.itacyl.es/documents/20143/342640/Ppta+PCC+DOP+ARLANZA+Rev+1.docx/6c7b99b4-7da4-273d-cab8-a8a11e3df07d

(1) EUT L 9 af 11.1.2019, s. 2.